**4/2019. (II.28.) Kgy. sz. határozat**

1. A Közgyűlés a 2019. február 28-ai ülés napirendjével kapcsolatban az alábbi képviselői javaslatot nem támogatta:
* Szombathely település egyéni választókerületében megválasztott országgyűlési képviselőjének ismételt felkérését a 2018. évi CXVI. törvény tárgyában.
1. A Közgyűlés a 2019. február 28-ai ülés napirendjével kapcsolatban az alábbi képviselői javaslatok felvételét támogatta:
* Javaslat Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) rendeletének módosítására (szóbeli előterjesztés);
* Javaslat az önkormányzati képviselők részére az önkormányzati hivatal dolgozói, valamint az önkormányzati tulajdonú cégek vezetői részéről a közvetlen információáramlás biztosítására. Az ezzel ellentétes polgármesteri utasítás hatályon kívül helyezése. (szóbeli előterjesztés);
* Javaslat a városi és a tisztségviselői programok nyilvánosságának biztosítására (szóbeli előterjesztés);
* Javaslat az önkormányzati intézmény és cégvezetők, valamint köztisztviselők választási kampányban való részvételének kizárására (szóbeli előterjesztés);
* Javaslat a közbeszerzések valódi ellenőrzésének, átláthatóságának megteremtésére (szóbeli előterjesztés);
* Javaslat a közpénzen fenntartott városi média által a lakosság objektív tájékoztatásának megteremtésére, városi lap újraindítására (szóbeli előterjesztés);
* Tájékoztatás a szombathelyi közvilágítás csere munkálatairól, eddigi tapasztalatairól. A szükséges döntések meghozatala. (szóbeli előterjesztés);
* Tájékoztató az Aréna Óvoda felújításáról (szóbeli előterjesztés);
* Javaslat a bérlakásépítéssel kapcsolatos döntések meghozatalára (szóbeli előterjesztés);
* Javaslat az átmeneti segély összegének megemelésével kapcsolatos döntés meghozatalára (szóbeli előterjesztés);
* Javaslat cafeteria juttatással kapcsolatos döntés meghozatalára (szóbeli előterjesztés);
* Javaslat a SZOVA Nonprofit Zrt. vezérigazgatója visszahívásával kapcsolatos döntés meghozatalára (szóbeli előterjesztés).
1. A Közgyűlés úgy döntött, hogy a „Javaslat Szombathely közlekedési problémáinak megoldását célzó intézkedések megtételére” című napirend a./ pontként kerüljön megtárgyalásra és b./ pontként pedig a közlekedési koncepcióra szóban előterjesztett képviselői javaslat.
2. A Közgyűlés úgy döntött, hogy a „Javaslat alpolgármesteri megbízatás visszavonására” és a „Beszámoló Szombathely Megyei Jogú Város Önkormányzata 2018. évi munkájáról” című napirendeket leveszi napirendjéről.
3. A Közgyűlés úgy döntött, hogy a „Javaslat a 11-es Huszár út „B” terület és kapcsolódó területek átfogó városfejlesztési koncepciójára vonatkozó előzetes döntések meghozatalára” című napirendet a nyilvános ülés utolsó előtti napirendi pontjaként tárgyalja.
4. A Közgyűlés úgy döntött, hogy a „Javaslat Szombathely közép- és hosszútávú útfelújítási programjára” című napirendet a nyilvános ülés utolsó napirendi pontjaként tárgyalja.
5. A Közgyűlés úgy döntött, hogy a „Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről” című napirendet 2. pont szerint felvett napirendi pontokat követő napirendi pontként tárgyalja.
6. A Közgyűlés úgy döntött, hogy a „Javaslat Szombathely Megyei Jogú Város Önkormányzata 2018. évi költségvetéséről szóló önkormányzati rendelet V. számú módosításának megalkotására” és a „Javaslat Szombathely Megyei Jogú Város Önkormányzata 2019. évi költségvetéséről szóló önkormányzati rendelet megalkotására” című napirendeket a 7. pont szerint felvett napirendi pontot követően tárgyalja.
7. A Közgyűlés úgy döntött, hogy a „Javaslat a SZOVA Nonprofit Zrt. vezérigazgatója visszahívásával kapcsolatos döntés meghozatalára” című szóbeli előterjesztést az 5-6. pont szerinti napirendi pontokat követően tárgyalja a nyilvános ülés keretében.

**Felelős:** Dr. Puskás Tivadar polgármester

**Határidő:** azonnal